ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1995 σχετικά με ορισμένα μέτρα προστασίας από τον αφθώδη πυρετό στη Ρωσία (Κείμενο που παρουσιάζει ενδιαφέρον για τον ΕΟΧ) (95/301/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από τη συνθήκη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 παράγραφος 1,

Εκτιμώντας:

ότι η απόφαση 93/242/ΕΟΚ της Επιτροπής της 30ής Απριλίου 1993 περί της εισαγωγής στην Κοινότητα ορισμένων ζώντων ζώων και των προϊόντων τους, τα οποία προέρχονται από ορισμένες ευρωπαϊκές χώρες, σε συνάρτηση με τον αφθώδη πυρετό (2), όπως τροποποιήθηκε τελευταία από την απόφαση 95/147/ΕΚ (3), προβλέπει την απαγόρευση της εισαγωγής ζώντων ζώων, νωπού κρέατος και ορισμένων προϊόντων με βάση το κρέας ευπαθών ειδών, από ορισμένες χώρες, συμπεριλαμβανομένης της Ρωσίας 7 ότι η οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, 90/425/ΕΟΚ (4), όπως τροποποιήθηκε τελευταία από τη συνθήκη προσχώρησης της Αυστρίας, της Φινλανδίας και της Σουηδίας, καθορίζει τις προϋποθέσεις για την εισαγωγή ζωικών εντέρων, δερμάτων, οστών και των προϊόντων αυτών, κεράτων και των προϊόντων τους, χηλών και των προϊόντων αυτών, προϊόντων του κυνηγιού και ερίου και τριχών που δεν έχουν υποστεί επεξεργασία 7 ότι η απόφαση 94/70/ΕΚ της Επιτροπής (5), όπως τροποποιήθηκε τελευταία από την απόφαση 94/506/ΕΚ (6), καθορίζει προσωρινό κατάλογο των τρίτων χωρών από τις οποίες τα κράτη μέλη επιτρέπουν τις εισαγωγές νωπού γάλακτος, θερμικά επεξεργασμένου γάλακτος και προϊόντων με βάση το γάλα 7 ότι η Ρωσία περιλαμβάνεται στον εν λόγω κατάλογο 7 ότι η οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (7), όπως τροποποιήθηκε τελευταία από τη συνθήκη προσχώρησης της Αυστρίας, της Φινλανδίας και της Σουηδίας, επιτρέπει στα κράτη μέλη να εισάγουν αδένες και όργανα για τη μεταποιητική φαρμακοβιομηχανία και νωπά κρέατα που δεν προορίζονται για ανθρώπινη κατανάλωση, υπό ειδικούς όρους 7 ότι οι όροι αυτοί καθορίστηκαν με την απόφαση 92/183/ΕΟΚ της Επιτροπής περί θεσπίσεως των όρων οι οποίοι πρέπει να ισχύουν προκειμένου για τις εισαγωγές ορισμένων πρώτων υλών της μεταποιητικής φαρμακοβιομηχανίας, προερχομένων από τις τρίτες χώρες οι οποίες δεν εμφαίνονται στον κατάλογο ο οποίος έχει καταρτισθεί με βάση την απόφαση 79/542/ΕΟΚ (8) και με την απόφαση 89/18/ΕΟΚ της Επιτροπής της 22ας Δεκεμβρίου 1988 για τους όρους εισαγωγής από τρίτες χώρες νωπού κρέατος για σκοπούς άλλους εκτός από την ανθρώπινη κατανάλωση (9), αντίστοιχα 7 ότι το υλικό αυτό είναι επικίνδυνο 7 ότι επιβεβαιώθηκε η εμφάνιση αφθώδους πυρετού στη Ρωσία 7 ότι η εμφάνιση αφθώδους πυρετού στη Ρωσία αποτελεί σοβαρή απειλή για τις αγέλες των κρατών μελών λόγω της εμπορίας γάλακτος, προϊόντων με βάση το γάλα και ορισμένων άλλων ζωικών προϊόντων 7 ότι, αν και δεν έχει προσδιοριστεί η καταγωγή του ιού, είναι δυνατό να καθοριστούν περιοχές της επικράτειας της Ρωσίας που πρέπει να θεωρούνται απαλλαγμένες από τον ιό 7 ότι, γι' αυτόν το λόγο, πρέπει να εφαρμοσθούν μέτρα προστασίας μόνο στην περιοχή της Μόσχας 7 ότι, γι' αυτόν το λόγο, πρέπει να απαγορευθεί η εισαγωγή ορισμένων ζωικών προϊόντων, συμπεριλαμβανομένου του γάλακτος και των προϊόντων με βάση το γάλα, από την περιοχή της Μόσχας, εκτός εάν έχουν υποβληθεί σε ειδική επεξεργασία 7 ότι το είδος της επεξεργασίας που πρόκειται να καθορισθεί πρέπει να έχει επιστημονική βάση, όπως αυτές που προβλέπονται από την επιστημονική κτηνιατρική επιτροπή, και να λαμβάνονται υπόψη οι απαιτήσεις οι σχετικές με την προστασία της δημόσιας υγείας και της υγείας των ζώων 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη δεν επιτρέπουν την εισαγωγή των ακόλουθων προϊόντων ζώων του βοείου, προβείου, αιγείου, χοιρείου είδους και λοιπών ζώων των δίχηλων ειδών καταγωγής από την περιοχή της Μόσχας, Ρωσία:

- γάλακτος και προϊόντων με βάση το γάλα,

- προϊόντων του αίματος που δεν προορίζονται για κατανάλωση από τον άνθρωπο,

- αδένων και οργάνων όπως ορίζονται στην οδηγία 72/462/ΕΟΚ που προορίζονται για τη φαρμακοβιομηχανία στο πλαίσιο των διατάξεων της απόφασης 92/183/ΕΟΚ της Επιτροπής,

- νωπού κρέατος που δεν προορίζεται για ανθρώπινη κατανάλωση όπως ορίζεται στην οδηγία 72/462/ΕΟΚ στο πλαίσιο των διατάξεων της απόφασης 89/18/ΕΟΚ.

2. Ωστόσο, η απαγόρευση που προβλέπεται στο άρθρο 1 δεν εφαρμόζεται στο γάλα και στα προϊόντα με βάση το γάλα που έχουν υποβληθεί σε:

1) διαδικασία αποστείρωσης στην οποία επιτυγχάνεται τιμή Fc ίση ή μεγαλύτερη από 3,0,

είτε 2) σε αρχική θερμική επεξεργασία με θερμικό αποτέλεσμα τουλάχιστον ίσο με εκείνο που επιτυγχάνεται στη διαδικασία αποστείρωσης τουλάχιστον 72° C επί 15 δευτερόλεπτα τουλάχιστον και επαρκή για να παραγάγει, αρνητική αντίδραση σε δοκιμασία φωσφατάσης, ακολουθούμενη από:

α) i) στην περίπτωση του γάλακτος και των προϊόντων με βάση το γάλα που προορίζονται για κατανάλωση από τον άνθρωπο:

- δεύτερη θερμική επεξεργασία με παστερίωση σε υψηλή θερμοκρασία, επεξεργασία σε εξαιρτικά υψηλή θερμοκρασία (UHT) ή αποστείρωση, η οποία σε κάθε περίπτωση, είναι επαρκής για να προκαλέσει αρνητική αντίδραση στη δοκιμή υπεροξειδάσης,

ή - στην περίπτωση γάλακτος σε σκόνη ή προϊόντος με βάση το γάλα σε σκόνη, δεύτερη θερμική επεξεργασία με αποτέλεσμα τουλάχιστον ισοδύναμο με εκείνο της αρχικής θερμικής επεξεργασίας και επαρκής για να προκαλέσει αρνητική αντίδραση στη δοκιμή φωσφατάσης, ακολουθούμενη από διαδικασία αφυδάτωσης,

ή ii) στην περίπτωση του γάλακτος και των προϊόντων με βάση το γάλα που δεν προορίζονται για κατανάλωση από τον άνθρωπο:

- δεύτερη θερμική επεξεργασία με αποτέλεσμα τουλάχιστον ισοδύναμο με εκείνο της αρχικής θερμικής επεξεργασίας και επαρκής για να προκαλέσει αρνητική αντίδραση στη δοκιμή φωσφατάσης, ακολουθούμενη, στην περίπτωση γάλακτος σε σκόνη ή προϊόντος με βάση το γάλα σε σκόνη, από διαδικασία αφυδάτωσης,

ή β) διαδικασία οξίνισης ώστε το pH να διατηρηθεί σε επίπεδα χαμηλότερα του 6 επί μία ώρα τουλάχιστον.

3. Τα κράτη μέλη εξασφαλίζουν ότι τα πιστοποιητικά που συνοδεύουν το γάλα και τα προϊόντα με βάση το γάλα που πρόκειται να αποσταλούν από τη Ρωσία φέρουν την ακόλουθη ένδειξη:

«Γάλα και προϊόντα με βάση το γάλα που είναι σύμφωνα με την απόφαση 95/301/ΕΚ της Επιτροπής της 26ης Ιουλίου 1995 σχετικά με ορισμένα μέτρα προστασίας από τον αφθώδη πυρετό στη Ρωσία».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής